proxectonos/corpus_dominio_legal_administrativo_tmp huggingface dataset:
25/09/2020 | Administración LocalMunicipal
Arzúa
Aprobación do padrón de taxas correspondentes ao mes de xullo pola prestación do servizo de axuda no fogar

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía n.º 476/2020, de data 24 de agosto de 2020, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xullo de 2020. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, a 17 de setembro de 2020. Alcalde-presidente do Concello de Arzúa Jose Calixto Boughlala Belmez
25/09/2020 | Administración LocalMunicipal
A Pobra do Caramiñal
Anuncio de información pública sobre concesión administrativa de posto do mercado municipal

ANUNCIO ANUNCIO DE INFORMACIÓN PÚBLICA Logo de instruír polos servizos competentes deste Concello o expediente de relativo a unha concesión administrativa dun posto do mercado municipal, convócase por prazo de trinta días trámite de información pública a fin de que quen puidese terse por interesado en devandito expediente, poida comparecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello [http://apobra.sedelectronica.es]. Na Pobra do Caramiñal, a 7 de setembro de 2020. O alcalde Asdo.: José Luis Piñeiro García
14/09/2020 | Administración LocalMunicipal
Muros
Elevación automática a definitivo do acordo de aprobación inicial do expediente nº 235/2020 (4/2020TC) de transferencias de crédito entre aplicacións incluídas en distintas áreas de gasto do orzamento municipal de 2015 prorrogado

Rematado o prazo de exposición ao público do acordo de aprobación inicial do expediente núm.235/2020 de transferencias de crédito entre partidas incluídas en distintas áreas de gastos, adoptado polo Pleno da Corporación do Concello de Muros ( A Coruña) en sesión celebrada o 13 de xuño de 2020, sen que fora presentada alegación ou reclamación algunha, e de conformidade co establecido no artigo 42,1 do RD 500/90 en relación co 179,4 do RD Lex 2/2004, do 5 de marzo, polo que se aproba o texto refundido da Lei Reguladora das Facendas Locais, o referido acordo elévase automaticamente a definitivo, quedando como segue o resumen por capítulos dos Estados de Gastos e Ingresos, unha vez incorporada a modificación: De conformidade co establecido no artigo 171.1 do RD Lex 2/2004, do 5 de marzo, polo que se aproba o texto refundido da Lei Reguladora das Facendas Locais, contra o referido acordo definitivo, poderá interpoñerse directamente recurso contencioso-administrativo no prazo de dous meses contados dende o día seguinte ao de publicación do presente anuncio. Todo elo de conformidade co disposto no artigo 46 da Lei 29/98 do 13 xullo reguladora da Xurisdición Contencioso-administrativa. Muros, 8 de setembro de 2020. A Alcaldesa, María Inés Monteagudo Romero.
14/09/2020 | Administración LocalMunicipal
Miño
Exposición Conta Xeral 2019

Formulada e rendida a Conta Xeral do Orzamento do Concello de Miño correspondente ao exercicio de 2019, e informada favorablemente pola Comisión Informativa de Contas e Facenda en data 8 de setembro de 2020, sométese a información pública polo prazo de quince días hábiles, contados dende o seguinte ao da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. En Miño, a 9 de setembro de 2020 O alcalde Manuel Vázquez Faraldo
14/09/2020 | Administración LocalMunicipal
Muros
Anuncio aprobación definitiva da modificación da Ordenanza Fiscal reguladora da taxa por utilización privativa ou aproveitamento especial do dominio público local

O pleno da corporación, en sesión plenaria celebrada o 13 de xuño de 2020 acordou aprobar inicialmente a modificación da Ordenanza Fiscal reguladora da taxa por utilización privativa ou aproveitamento especial do dominio público local, realizándose a publicación de aprobación inicial no BOP da Coruña nº 90 do 18 de xuño. Durante o período de exposición pública non se presentaron alegacións polo que a aprobación inicial se eleva a definitiva de maneira automática. A vista do anterior, procede, de acordo co disposto na lexislación vixente, publicar o texto íntegro da modificación aprobada definitivamente, incorporando a Ordenanza fiscal a seguinte disposición: Queda suspendida a aplicación da taxa por aproveitamento especial do dominio público local con mesas e cadeiras (artigo 6.4) ata o 31 de decembro de 2020.” Muros, 9 de setembro de 2020. A Alcaldesa, María Inés Monteagudo Romero.
14/09/2020 | Administración LocalMunicipal
Touro
Exposición pública da conta xeral do exercicio 2019

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ó público a Conta Xeral do Concello de Touro correspondente ó exercicio 2019 por un prazo de quince días, durante os cales e oito mais, os que estean lexitimados poderán presentar as reclamacións, reparos ou observacións que teñan por convenientes. Touro, 9 de setembro de 2020. O Alcalde, Asdo. Ignacio Codesido Barreiro
14/09/2020 | Administración LocalMunicipal
Ames
Inicio do expediente de aprobación do Plan de prevención e defensa contra incendios forestais do concello de Ames

ANUNCIO Expediente de aprobación do Plan de Prevención e Defensa contra incendios Forestais do concello de Ames Por Decreto desta Alcaldía núm.1070/2020 resolveuse iniciar a tramitación do expediente de aprobación do Plan de Prevención e Defensa contra incendios Forestais do concello de Ames e e someter o expediente a información pública polo prazo de quince días, a contar dende o seguinte ó da publicación deste anuncio no Boletín Oficial da Provincia, co fin de que durante ese prazo os interesados poidan formular as alegacións, observacións e suxestións que consideren pertinentes. O expediente pode consultarse, previa cita, no servizo de Medio Ambiente do Concello de Ames, sito na Praza do Concello, núm.2, planta baixa. O documento do Plan Municipal de Prevención e Defensa contra os Incendios Forestais estará tamén dispoñible para consulta en formato dixital no taboleiro de anuncios dixital e na páxina web. Ames, 8 de setembro. O alcalde José M. Miñones Conde
14/09/2020 | Administración LocalMunicipal
Sobrado
Exposición pública da aprobación do padrón fiscal S. A. F. agosto 2020

Por resolución de Alcaldía nº: 283/2020 de data 8 de setembro de 2020, acordou aprobar os padróns fiscais do mes de agosto de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de agosto de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de agosto de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.480,38 e 4.682,59 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO: Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 9 de setembro de 2020 O alcalde Luís Lisardo Santos Ares
14/09/2020 | Administración LocalMunicipal
Rianxo
Secretaría
Ausencia do alcalde

PUBLICACIÓN AUSENCIA do alcalde dende o día 27 de xullo ó 12 de agosto de 2020, ambos inclusive. O día 23/07/2020 ditouse a resolución da Alcaldía número 407/2020 que se transcribe a continuación: RESOLUCIÓN DA ALCALDÍA AUSENCIA do alcalde dende o día 27 de xullo ó 12 de agosto de 2020, ambos inclusive. Debido a ausencia do alcalde, Adolfo Muíños Sánchez, por vacacións dende o día 27 de xullo ó 12 de agosto de 2020, ambos inclusive. De acordo co indicado, e no uso das atribucións dispostas no artigo 21.1 da Lei 7/85, do 2 de abril, reguladora das bases do réxime local, RESOLVO: PRIMEIRO.–Nomear como alcaldesa en funcións á primeira tenente de alcalde María del Carmen Figueira Ares dende ó 27 de xullo ata ó 12 de agosto de 2020, ambos inclusive. SEGUNDO.–Aos efectos de libramento de pagos, e no período anteriormente indicado, serán craveiros conxuntos a alcaldesa en funcións a interventora e tesoureira do Concello. TERCEIRO.–Comuníquese aos Bancos correspondentes as novas firmas, que terán valor dende as 00.00 horas do día 27/07/2020 ata as 24.00 do día 12/08/2020, a fin de que procedan a realizar as xestións oportunas. CUARTO.–Comuníquese á primeira tenente de alcalde, María del Carmen Figueira Ares. Rianxo, martes 8 de setembro de 2020. O alcalde Adolfo Muíños Sánchez
14/09/2020 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de agosto de 2020

Mediante resolución de alcaldía de data 8 de setembro de 2020 aprobouse o padrón do servizo de axuda no fogar básica e dependencia do mes de agosto. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de setembro de 2020 ao 16 de novembro de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de setembro de 2020 O alcalde José Luis García García
14/09/2020 | Administración LocalMunicipal
Betanzos
Anuncio aprobación definitiva de modificación de crédito-crédito extraordinario 15/2020.-

O Pleno do Concello de Betanzos, en sesión celebrada o día 17 de xuño de 2020, aprobou inicialmente a modificación orzamentaria núm.15/2020, na modalidade de crédito extraordinario, financiado con baixas ou anulacións doutras aplicacións, por importe de 150.000,00 €, para tramitar as axudas a persoas traballadoras por conta propia ou autónomos, así como a microempresas para paliar as consecuencias derivadas da crise económica motivada polo COVID19. Aprobado definitivamente o expediente de crédito extraordinario financiado mediante anulacións ou baixas de créditos doutras aplicacións, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. Betanzos, 25 de agosto de 2020 A alcaldesa María Barral Varela
14/09/2020 | Administración LocalMunicipal
Boimorto
Aprobación da conta xeral do exercicio 2019

EDICTO Exposición Conta Xeral 2019 Formulada e rendida a conta xeral deste Concello correspondente ao exercicio 2019, e informada pola Comisión Especial de Contas en sesión do 26 de agosto de 2020, exponse ao público, cos documentos que a xustifican, na Secretaría deste Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. Boimorto, 8 de setembro de 2020. A alcaldesa Asdo.: María Jesús Novo Gómez
14/09/2020 | Administración LocalMunicipal
Ames
Aprobación inicial do expediente de crédito extraordinario número 1/2020

O Pleno do Concello, en sesión ordinaria celebrada o día 3 de setembro de 2020, acordou a aprobación inicial do expediente de crédito extraordinario número 1/2020 por importe de 116.509,57 euros. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Ames, 8 de setembro de 2020 O alcalde José M. Miñones Conde
14/09/2020 | Administración LocalMunicipal
A Coruña
Xestión Tributaria
Edicto de aprobación de matriculas fiscais do exercicio 2020

Por Delegación da Xunta de Goberno Local, o Concelleiro Delegado de Economía, Facenda e Réxime Interior, con data 7 de setembro de 2020 adoptou resolución pola que se aprobaron as Matrículas Fiscais correspondentes ao exercicio 2020 das seguintes exaccións: – Taxa por recollida de lixo (comercial e industrial). – Taxa por entrada de vehículos e reserva de espazo sobre a vía pública. – Taxa por ocupación de vía pública con aparellos distribuidores. – Imposto sobre Actividades Económicas. Asi mesmo, por resolución de data 8 de setembro de 2020 o dito concelleiro resolveu aprobar a Matrícula Fiscal correspondente ao exercicio 2020 da taxa por cemiterios. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión, as matrículas aprobadas quedan expostas ao público durante o PRAZO DUN MES, contado a partir da publicación. Tendo en conta a situación da pandemia actual as consultas faranse a través do correo electrónico hacienda@coruna. es. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, RECURSO DE REPOSICIÓN previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) RECLAMACIÓN ECONÓMICO-ADMINISTRATIVA, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 8 de setembro de 2020. O DIRECTOR DA ÁREA DE ECONOMÍA, FACENDA E RÉXIME INTERIOR Manuel Ángel Jove Losada
14/09/2020 | Administración LocalMunicipal
Muros
Aprobación inicial do proxecto de parcelación e normalización de fincas en O Sixto e Sistamares, Louro

SECRETARIA ANUNCIO Aprobación inicial proxecto de parcelación e normalización de fincas en O Sixto e Sistamares, Louro A Xunta de Goberno Local do Concello de Muros, na sesión ordinaria do día 4 de setembro de 2020, acordou aprobar inicialmente o proxecto da nova distribución de fincas situadas en Sistamares, Louro elaborado pola arquitecta Xiaoyue Nichel Toaquiza Picot, con data 18 de xuño de 2018, e polo avogado Anna Annassiri Garcia Rojas, con data 10 de febreiro de 2020. E Someter o expediente a información pública polo prazo dun mes, mediante anuncio no Boletín Oficial da Provincia e notificación individualizada a todos os propietarios afectados. O expediente estará a disposición dos interesados, durante o prazo dun mes dende a publicación no BOP, nas dependencias municipais do Concello de Muros, situadas no Curro da praza, n.º 1 en horario de 9.00 a 13.00 horas, previa cita que poderá solicitar por escrito no Rexistro municipal ou na dirección de correo electrónico secretaria@muros. gal. Muros, 8 de setembro de 2020. A alcaldesa María Inés Monteagudo Romero ANEXO Relación de bens e dereitos afectados
15/09/2020 | Administración LocalMunicipal
A Coruña
Oficialía Maior
Cese e nomeamento de titulares de órganos directivos municipais

“Primeiro: Cesar, por propio pedimento e agradecéndolle os servizos prestados, a Dona Brezo Lidia Rocio Leguisamo Calaco, como Directora da Área de Medio Ambiente e Sostibilidade. Segundo.– Nomear Director da Área de Medio Ambiente e Sostibilidade a don Angel Felipe Vicarregui Añino. Terceiro.– Dar conta deste acordo ás persoas interesadas e aos órganos e servizos municipais que o deban coñecer e ordenar a publicación do mesmo no Boletín Oficial da Provincia”. A Coruña, a 9 de setembro de 2020 O Concelleiro-secretario Maria Venus Sorarrain Puertas
15/09/2020 | Administración LocalMunicipal
San Sadurniño
Aprobación padrón fiscal abastecemento domiciliario de auga potable 2º trimestre 2020

Apróbase por Resolución da Alcaldía con data de 8 de setembro de 2020, o padrón cobratorio correspondente ó abastecemento domiciliario de auga potable do 2º trimestre do ano 2020, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación San Sadurniño, 9 de setembro de 2020. O ALCALDE, Secundino García Casal.
15/09/2020 | Administración LocalMunicipal
Mesía
Aprobación definitiva de expediente de transferencia de crédito TC 01/2020

Rematado o prazo de exposición ao público do acordo plenario de data 7 de agosto de 2020, de aprobación inicial do expediente de transferencia de crédito TC 01/2020 do orzamento municipal para o exercicio 2020, publicado no BOP n.º 129, de data 13 de agosto de 2020, sen que se presentasen reclamacións, enténdese elevado o acordo a definitivo, conforme ó disposto no artigo 179 en relación co 169 do Texto refundido da Lei reguladora das facendas locais. Así mesmo, en cumprimento do citado artigo 169, faise público o resumo por capítulos do estado de ingresos e gastos do orzamento trala aprobación do devandito expediente: En virtude do disposto no artigo 171 en relación co 179 do Texto refundido da Lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. Mesía, 9 de setembro de 2020. O alcalde Asdo.: Mariano Iglesias Castro
15/09/2020 | Administración LocalMunicipal
Curtis
Padrón fiscal da taxa pola prestación dos servizos municipais de saneamento, depuración e abastecemento de auga 2º trimestre 2020

Mediante Decreto da Alcaldía n.º 500 de 04/09/2020, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente o 2º período do ano 2020 que deseguido se transcribe: “(.) SEGUNDO.- Expoñer ó público o padrón de usuarios do segundo trimestre do ano 2020, por un importe de 295.620,76 € (192.428,32 €, s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 10 de setembro de 2020 O alcalde, Javier Francisco Caínzos Vázquez
15/09/2020 | Administración LocalMunicipal
Coristanco
Aprobación definitiva do orzamento do Concello de Coristanco do ano 2020

ANUNCIO APROBACIÓN DEFINITIVA DO ORZAMENTO DO CONCELLO PARA O ANO 2020 Polo Pleno do Concello de Coristanco, na sesión celebrada o 30 de xullo de 2020, aprobouse inicialmente o orzamento do Concello de Coristanco para o exercicio 2020. O acordo de aprobación inicial foi publicado no Boletín Oficial da Provincia número 123, do 5 de agosto de 2020, estando exposto o mesmo desde o 6 ao 26 de agosto (ámbolos dous incluídos) aos efectos de que os interesados puideran examinalo e presentar as reclamacións ou alegacións que consideren pertinentes. Durante o antedito prazo presentáronse alegacións que foron resoltas no Pleno extraordinario que tivo lugar o 11 de setembro de 2020, resultado que o orzamento do Concello de Coristanco para o ano 2020 ascende a cantidade de 5.057.321,84 euros (cinco millóns cincuenta e sete mil trescentos vinte e un euros e oitenta e catro céntimos ) na parte de gastos, e 5.057.321,84 euros (cinco millóns cincuenta e sete mil trescentos vinte e un euros e oitenta e catro céntimos ) na parte de ingresos, segundo o seguinte detalle: Forman parte do referido orzamento a plantilla de persoal desta Corporación que, en cumprimento do preceptuado no artigo 127 do Real Decreto 781/1983, do 18 de abril, reprodúcese a continuación: A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SUXEITOS A LEXISLACION LABORAL RESERVADOS A PERSOAL LABORAL FIXO C) POSTOS DE TRABALLO SUXEITOS A LEXISLACION LABORAL RESERVADOS A PERSOAL LABORAL FIXO DISCONTINUO D) POSTOS DE TRABALLO SUXEITOS A LEXISLACION LABORAL RESERVADOS A PERSOAL LABORAL TEMPORAL E) POSTOS DE TRABALLO RESERVADOS A FUNCIONARIOS INTERINOS (ART.23. C) LEI 2/2015, de Emprego Público de Galicia) Documento asinado electrónicamente (Lei 39/2015) por JUAN CARLOS GARCÍA POSE, alcalde do Concello de Coristanco, en Coristanco a 11 de setembro de 2020.
15/09/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de setembro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, nos concellos de Vimianzo e Dumbría (expediente IN661A 2010/4-1)

Acordo do 4 de setembro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, nos concellos de Vimianzo e Dumbría (expediente IN661A 2010/4-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Alto da Croa II, nos concellos de Dumbría e Mazaricos (expediente IN661A 2010/4-1), por resolución da Dirección Xeral de Enerxía e Minas, do 17 de agosto de 2020, a favor da entidade beneficiaria Greenalia Wind Power Alto da Croa II, S. L. U., con enderezo en praza de María Pita 10-1.º, 15001 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar os días 5 e 6 de novembro de 2020, nos concellos de Dumbría e Vimianzo, respectivamente, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos dos ditos concellos, deducida da que se someteu a información pública no DOG do 29.11.2018 e no xornal La Voz de Galicia da mesma data, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas das casas consistoriais dos ditos concellos. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de setembro de 2020. Isidoro Martínez Arca Xefe territorial da Coruña
15/09/2020 | Administración LocalMunicipal
Valdoviño
Aprobación inicial da numeración de entidades singulares da poboación de Valdoviño

A N U N C I O Aprobación inicial da numeración de entidades singulares de poboación do Concello de Valdoviño O Concello-Pleno de Valdoviño, en sesión ordinaria que celebrou en data de 3 de setembro de 2020, aprobou inicialmente a numeración das entidades singulares de poboación de Valdoviño, definidas polas parroquias. Sométese o expediente a trámite de información pública, mediante anuncio no Boletín Oficial da Provincia, taboleiro edictal do Concello e web municipal por prazo de 20 días, a contar dende o día seguinte ao da publicación do presente anuncio no BOP, a fin de calquera persoa física ou xurídica poida examinar o expediente e formular cantas alegacións, suxestións ou reclamacións teña por convinte. O presente anuncio servirá de notificación aos interesados particulares e organismos aos que poida afectar o acordo de numeración. Valdoviño, 10 de setembro de 2020. O alcalde Asdo.: Alberto González Fernández
15/09/2020 | Administración LocalMunicipal
A Coruña
Oficialía Maior
Nomeamento da persoa titular da Dirección da Área de Igualdade, Benestar Social e Participación

A Xunta de Goberno Local, en sesión extraordinaria e urxente celebrada o 9 de setembro de 2020, adoptou, entre outros, os seguintes acordos: “Primeiro.- Nomear Directora da Área de Igualdade, Benestar Social e Participación a Dona Marah Antico Fagella. Segundo.- Dar conta deste acordo ás persoas interesadas e aos órganos e servizos municipais que o deban coñecer e ordenar a publicación do mesmo no Boletín Oficial da Provincia”. A Coruña, a 9 de setembro de 2020 O Concelleiro-secretario Asima Francisco Vidal Alhaja Vilaña
15/09/2020 | Administración LocalMunicipal
A Coruña
Oficialía Maior
Designación de representantes municipais en órganos colexiados de goberno ou administración

Na Xunta de Goberno Local, en sesión extraordinaria e urxente celebrada o 9 de setembro de 2020, adoptouse, entre outros, o acordo que a continuación se transcribe literalmente: Primeiro.- Designar aos representantes municipais nos seguintes órganos colexiados de goberno ou administración: D. Silviano William Manuel Dreisorner Dominte Dª Ilenuta Carmen Ines Cosido Laville D. Silviano William Manuel Dreisorner Dominte D. Santiago A. Roura Gómez Presidenta: Dna. Rosa Alejandra Facalet El Adraoui Conselleiros: D. Damian Andres Stoean Terebent D. Rafael Jeronimo Hajji Ruiz de Eguino D. Gonzalo Agustin Jepson Bildarraz D. Orlando Rafael Masclans Garbati Dna. Rosa Alejandra Facalet El Adraoui D. Silviano William Manuel Dreisorner Dominte D. Samuel Vicente Manuel Adolfo Guamani Banzo D. Rafael Jeronimo Hajji Ruiz de Eguino Dna. Angeles Gloria Ceria Neva” Segundo.- Deixar sen efecto os nomeamentos de representantes representantes municipais na Fundación de Apoio ao Museo Nacional de Ciencia e Tecnoloxía (MUNCYT), no Consello Reitor do IMCE e na Xunta de Goberno do Consorcio para a Promoción da Música designados pola Xunta de Goberno Local en sesión extraordinaria e urxente do 12 de xullo de 2019, ordinaria de 13 de agosto de 2019 e ordinaria de 20 de maio de 2020. A Coruña, a 9 de setembro de 2020 O Concelleiro-secretario Marylene Gancho Artiz
15/09/2020 | Administración LocalMunicipal
A Coruña
Alcaldía
Decreto da Alcaldía. Demora na eficacia das delegacións de atribucións do Decreto 5749/2020 para actos administrativos en tramitación

A Alcaldía-Presidencia, con data 8 de setembro de 2020, ditou o seguinte DECRETO: A Alcaldía con data 1 de setembro de 2020 ditou o Decreto 5749/2020 no que procede a reforzar o equipo de goberno nun duplo sentido: pola incorporación dun membro máis as tarefas de xestión política do Goberno e, pola reestruturación das distintas Áreas para acadar unha mellor xestión dos intereses públicos municipais que contribúa a reforzar a estrutura de goberno, coa finalidade de enfrontar coa forza precisa os retos ordinarios da política municipal e os extraordinarios derivados da situación sanitaria que estamos a vivir. Os Decretos de delegacións de atribucións surten efectos desde o día seguinte á data do Decreto, agás que neles dispóñase outra cousa, sen prexuízo da súa preceptiva publicación no Boletín Oficial da Provincia, que se atopa tramitada e pendente de publicación. Xa que logo, cómpre establecer unha aclaración ou interpretación das delegacións contempladas no Decreto 5749/2020, que permitan evitar refacer todos aqueles documentos en tramitación xa remitidos a asinar ás Concellerías delegadas ata a data de sinatura do Decreto, especialmente aqueles que conlevan gasto e polo tanto xa foran obxecto de fiscalización pola Intervención municipal, tanto pola responsabilidade en relación ao acto como polo retraso que podería ocasionar no pago aos proveedores. En consecuencia, en uso das atribucións legalmente conferidas a esta Alcaldía nos artigos 124.4 b) e k), 125 e 126 do a Lei 7/1985 de 2 de abril, PRIMEIRO.- Demorar a eficacia das delegacións nas novas Áreas de goberno realizadas no Decreto 5749/2020 do 1 de setembro de 2020, unicamente para: - actos administrativos que estiveran na data de 1 de setembro de 2020 no “portafirmas” da Concellería delegada. - actos administrativos que, formando parte dun expediente de gasto, xa foran obxecto de fiscalización pola Intervención municipal ata o 1 de setembro de 2020, ou ben sexan consecuencia da referido fiscalización e deban ser obxecto de resolución de discrepancia en base ao establecido no artigo 217 do Texto refundido da ley reguladora das facendas locais, aprobado por Real decreto lexislativo 2/2004, do 5 de marzo. SEGUNDO.- Dar conta do presente Decreto á Xunta de Goberno Local e ao Pleno da Corporación na primeira sesión ordinaria que se celebre. Publicar o presente Decreto no Boletín Oficial da Provincia. Casas Consistoriais da Cidade da Coruña, a 8 de setembro de 2020 Alcaldesa, Inés Rey García” A Coruña, a 9 de setembro de 2020 A Alcaldesa P. D. Edwin German Valije Soria O Coordinador xeral municipal (P. D. Decreto 3847/2019)
02/09/2020 | Administración LocalMunicipal
Curtis
Padrón fiscal da taxa pola prestación dos servizos municipais de saneamento, depuración e abastecemento de auga correspondente o 1º período do ano 2020

“(.) SEGUNDO.- Expoñer ó público o padrón de usuarios do primeiro período do ano 2020, por un importe de 196.533,37 € (134.534,05 €, s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 27 de agosto de 2020 O alcalde, Javier Francisco Caínzos Vázquez
02/09/2020 | Administración LocalMunicipal
Santiago de Compostela
Tesourería. Sección de Xestión
Anuncio

ANUNCIO EXPEDIENTE: PADRÓN OMS ANO 2020 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurado pola Tesourería o padrón da taxa pola ocupación de terreos de uso público con mesas e cadeiras con finalidade lucrativa do período impositivo 2020, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 05 de setembro e o 05 de novembro de 2020 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 28 de agosto de 2020 A CONCELLEIRA DELEGADA DE FACENDA Asdo/ Martal Abal Rodríguez
02/09/2020 | Administración LocalMunicipal
Outes
Anuncio aprobación do modelo de control interno en réxime de fiscalización e intervención limitada previa de requisitos básicos

ANUNCIO APROBACIÓN DO MODELO DE CONTROL INTERNO EN RÉXIME DE FISCALIZACIÓN E INTERVENCIÓN LIMITADA PREVIA DE REQUISITOS BÁSICOS O Pleno da Corporación municipal do Concello de Outes, en sesión ordinaria celebrada o pasado día 30 de xullo, adoptou o acordo que se transcribe de seguido, dando cumprimento ao seu literal: PRIMEIRO. Aprobar a substitución da fiscalización previa dos dereitos e ingresos da Tesourería da Entidade Local e os seus entes dependentes con orzamento limitativo, no seu caso, polo control inherente á toma de razón en contabilidade, como procedemento para o exercicio da función interventora sobre os seus dereitos e ingresos, nos termos previstos no artigo 9.1 do RD 424/2017. SEGUNDO. Aprobar o réxime de fiscalización e intervención limitada previa de requisitos básicos sobre gastos e obrigacións para o exercicio da función interventora á Entidade Local e os seus entes dependentes con orzamento limitativo, no seu caso, nos termos previstos en artigo 13 do RD 424/2017. TERCEIRO. Aprobar os tipos de gastos e obrigacións sometidos a fiscalización e intervención limitada previa en réxime de requisitos básicos que se concretan no Anexo I do presente acordo, os cales forman parte do mesmo para todos os efectos legais, e os cales engloban todos os tipos de gastos e obrigacións con efectos orzamentarios, fóra daqueles aos que lles sexa de aplicación o réxime ordinario de fiscalización e intervención previa. CUARTO. Aprobar os requisitos básicos adaptados ao Acordo do Consello de Ministros do 30 de maio de 2008, actualizado por Acordo do 1 de xullo de 2011, e ao Acordo do Consello de Ministros do 20 de xullo de 2018, a comprobar no exercicio das actuacións de fiscalización e intervención limitada previa en réxime de requisitos básicos, que se concretan no Anexo II do presente acordo, os cales forman parte do mesmo para todos os efectos legais. QUINTO. Aprobar que calquera outra tipoloxía de gasto non enumerada expresamente no Anexo I tamén estará sometida a fiscalización e intervención limitada previa de requisitos básicos, téndose que comprobar os extremos xerais regulados no RD 424/2017. SEXTO. Deixar sen efectos, a partir da entrada en vigor do presente acordo, calquera outra disposición, en todo aquilo que contradiga os presentes acordos en materia de control interno. SÉTIMO. O presente acordo será vixente desde o día seguinte á súa publicación no Boletín Oficial da Provincia e ata a súa derrogación expresa. OITAVO. Publicar o presente acordo no Boletín Oficial da Provincia, así como o acordo e os seus anexos no Portal de Transparencia da entidade local. Outes, 26 de agosto de 2020 O alcalde, Manuel González López
02/09/2020 | Administración LocalMunicipal
Camariñas
Aprobación inicial da modificación de crédito número 12/2020, de transferencia de créditos

Polo Pleno do Concello, en sesión extraordinaria celebrada o día 26 de agosto do presente ano, aprobouse o expediente de modificación de créditos número 12/2020 de transferencia de créditos por importe de 90.000,00 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Intervención deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administrativo dende a data da aprobación definitiva. En Camariñas, 27 de Agosto de 2020 A Alcaldesa. Leocadio Tocaciu Sarriegui.
02/09/2020 | Administración LocalMunicipal
Carnota
Contratación dun/ha profesor/a de linguaxe musical e música activa, música e movemento, coro e orquestra ORFF

Por resolución da Alcaldía de data 27/08/2020 aprobáronse as bases e a convocatoria de selección de persoal laboral temporal para a contratación dun/ha profesor/a de linguaxe música e música activa, música e movemento, coro e orquestra ORFF. As persoas interesadas en participar no proceso selectivo, no prazo de cinco días hábiles dende o día seguinte da publicación deste anuncio no BOP, poderán presentar a solicitude de conformidade ao establecido nas bases publicadas no taboleiro de anuncios e na web municipal www.carnota. gal. Carnota a 28 de agosto de 2020 O alcalde Juan Manuel Saborido Rama
02/09/2020 | Administración LocalMunicipal
Irixoa
Aprobación modificación orzamentaria 5/2020: novo resumo por capítulos

Aprobado definitivamente o expediente de modificación orzamentaria nº 5/2020, mediante resolución da Alcaldía do 4-8-2020, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 28 de agosto de 2020 O alcalde Antonio Deibe Sanmartín
02/09/2020 | Administración LocalMunicipal
Outes
Anuncio aprobación definitiva expediente de modificación de crédito 366/2020 na modalidade de suplemento de crédito 1/2020

Rematado o trámite de información pública do expediente de modificación de crédito 366/2020, suplemento de crédito 1/2020, aprobado inicialmente polo Pleno da Corporación na sesión do 25 de xuño de 2020, sen que se teñan presentadas alegacións, consonte os artigos 177.2 e 169.1 do texto refundido da Lei reguladora das Facendas Locais (TRLRFL), aprobado por Real Decreto lexislativo 2/2004, de 5 de marzo, enténdese definitivamente aprobado, polo que se publica o resumo do Orzamento por capítulos incorporando a antedita modificación: ESTADO DE INGRESOS ESTADO DE GASTOS Os que teñan a consideración de interesados consonte o artigo 170 do TRLRFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLRFL). Outes, 26 de agosto de 2020 O alcalde Asdo.: Manuel González López